Απόλλων Αρναίας (καλαθοσφαίριση ανδρών)

Ο Αθλητικός Όμιλος «Απόλλων» Αρναίας είναι ελληνικό αθλητικό σωματείο που δραστηριοποιείται στην κωμόπολη της Αρναίας στη Χαλκιδική. Επίσημο έτος ίδρυσής του είναι το 2014, ωστόσο ουσιαστικά η ιστορία του ξεκινά το 1985 ως τμήμα καλαθοσφαίρισης του Μουσικού Γυμναστικού Ομίλου Αρναίας «Απόλλων». Οι αθλητές του αγωνίζονται με χρώματα το πορτοκαλί και το μαύρο. Στο έμβλημά του εικονίζεται ο Απόλλων, θεότητα της αρχαιοελληνικής θρησκείας και προστάτη των τεχνών, από τον οποίο και πηγάζει το όνομα του σωματείου. Ο Απόλλων καλλιεργεί τμήματα τόσο ενηλίκων όσο και νεαρότερων ηλικιακά αθλητών. Διαθέτει τη νομική μορφή ερασιτεχνικού σωματείου. Αθλητική έδρα του είναι το Κλειστό Δημοτικό Γυμναστήριο της Αρναίας.Κλειστό Δημοτικό Γυμναστήριο Αρναίας , πληροφορίες στον ιστότοπο Gipeda.gr.

 Ιστορική αναδρομή 
 Δεκαετία 1980 
Η ομάδα ιδρύθηκε στην Αρναία το 1985 ως τμήμα καλαθοσφαίρισης του ιστορικού Μουσικού Γυμναστικού Ομίλου Αρναίας «Απόλλων». Ο τελευταίος είχε ιδρυθεί περίπου το 1912-1913, την εποχή λήξης του Α΄ Βαλκανικού Πολέμου. 

Ο σύλλογος κατέκτησε τα δύο πρώτα τοπικά Πρωταθλήματα Χαλκιδικής (1986-87, 1987-88) που διοργανώθηκαν από την τότε Τοπική Επιτροπή Χαλκιδικής της Ελληνικής Ομοσπονδία Καλαθοσφαίρισης.«Ένωση Καλαθοσφαιρικών Σωματείων Χαλκιδικής», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 1988-89 έλαβε μέρος για πρώτη φορά στην ιστορία του στο Πρωτάθλημα της Γ' Εθνικής Κατηγορίας Ανδρών.

Το 1989 ο Μ.Ο. Απόλλων Αρναίας ήταν μεταξύ των ιδρυτικών σωματείων της Ένωσης Καλαθοσφαιρικών Σωματείων Χαλκιδικής.«Ιστορικό», πληροφορίες στον επίσημο ιστότοπο της Ένωσης Καλαθοσφαιρικών Σωματείων Χαλκιδικής. 

 Δεκαετία 1990 
Η δεκαετία του 1990 αποτελεί και την πιο επιτυχημένη στη μέχρι σήμερα πορεία του συλλόγου. Στη διάρκειά της κατέκτησε 6 Πρωταθλήματα Α' Κατηγορίας Χαλκιδικής (1989-90, 1990-91, 1991-92, 1993-94, 1995-96, 1997-98), ενώ προσέθεσε 5 αγωνιστικές περιόδους στη Γ' Εθνική Κατηγορία στο ιστορικό του (1992-93, 1994-95, 1996-97, 1998-99, 1999-00).

 Δεκαετία 2000 
Ο Απόλλων δεν σημείωσε αξιοσημείωτες διακρίσεις τη Δεκαετία του 2000.

 Δεκαετία 2010 
Την αγωνιστική περίοδο 2012-13 ο Απόλλων κατέκτησε για μια ακόμη φορά το Πρωτάθλημα Α' Κατηγορίας Χαλκιδικής με προπονητή τον Χρήστο Πραβήτα.«ΕΚΑΣΧ: Πρωταθλητής ο Απόλλων Αρναίας», άρθρο στον ιστότοπο InfoBasket.gr, 18 Απριλίου 2013.

Την επόμενη χρονιά, 2013-14 ο μακεδονικός σύλλογος διαγωνίστηκε στα πλαίσια του 2ου Ομίλου Βορρά της Γ' Εθνικής. Απέναντι σε 12 αντιπάλους ολοκλήρωσε τις αγωνιστικές του υποχρεώσεις έχοντας συλλέξει 3 νίκες και 21 ήττες. Στην τελική κατάταξη βρέθηκε στη 12η και προτελευταία θέση, εντός της ζώνης του υποβιβασμού.«Βαθμολογία και Αποτελέσματα Γ' Εθνικής Κατηγορίας Ανδρών (2ος Όμιλος Βορρά 2013-2014)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις1988-89 4Γ' Εθνική ? - ? - - Αντώνης Μοσχόπουλος	 - --  -  -1992-93 4Γ' Εθνική ? - ? - - Φώτης Μπαλάσκας - --  -  -1994-95 4Γ' Εθνική ? - ? - - Φώτης Μπαλάσκας - --  -  -1996-97 4Γ' Εθνική 11 - ? - - Αργύρης Γεροβασιλείου - --  -  -1998-99 4Γ' Εθνική 10 - 13-13 - - Παναγιώτης Γκαρίπης - --  -  -1999-00 4Γ' Εθνική 12 - 9-17 - - Αντώνης Ντέλιας - --  -  -2013-14 4Γ' Εθνική 12 - 3-21 - - Θεόφιλος Κοτζαγιάννης - --  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Αργύρης Γεροβασιλείου  Παναγιώτης Γκαρίπης  Γιάννης Ζορμπάς  Νίκος Κεχαγιάς  Θεόφιλος Κοτζαγιάννης  Λευτέρης Κυπαρισσάς  Κώστας Μαραπίδης  Αντώνης Μοσχόπουλος  Αριστείδης Μοσχόπουλος  Φώτης ΜπαλάσκαςΕθνΟνοματεπώνυμο  Αντώνης Ντέλιας  Χρήστος Πραβήτας  Τάσος Σαμαράς  Γιώργος Τρικαλιώτης  Κώστας Τσιάρας  Κώστας Χρυσοχού
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2021-22, ο Α.Ο. Απόλλων Αρναίας έλαβε μέρος στο Πρωτάθλημα Ανδρών που διοργανώνει η Ένωση Καλαθοσφαιρικών Σωματείων Χαλκιδικής. Τον τίτλο του τοπικού Πρωταθλητή διεκδίκησαν εννέα ομάδες που συνέθεσαν έναν και μοναδικό Όμιλο. Στο πλαίσιο αυτό ο Απόλλων συγκέντρωσε 4 νίκες, 11 ήττες και ένα μηδενισμό. Στην τελική βαθμολογική κατάταξη βρέθηκε στην 8η και προτελευταία θέση.«Βαθμολογία Α' Κατηγορίας Ανδρών 2021-2022», πληροφορίες στον επίσημο ιστότοπο της Ένωσης Καλαθοσφαιρικών Σωματείων Χαλκιδικής.

Αθλητική έδρα του συλλόγου είναι το Κλειστό Δημοτικό Γυμναστήριο της Αρναίας. Καθήκοντα πρώτου προπονητή διατηρεί ο παλαιός αθλητής του συλλόγου, Αριστείδης Μοσχόπουλος.«Τα ινία του μπασκετικού Απόλλων Αρναίας ανέλαβε ο Αριστείδης Μοσχόπουλος», άρθρο στον ιστότοπο Arneafairplay.blogspot.com, 4 Αυγούστου 2019.

 Παραπομπές 

Κατηγορία:Μ.Ο. Απόλλων Αρναίας
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1985
Κατηγορία:Ιδρύσεις ομάδων καλαθοσφαίρισης το 2014
Κατηγορία:Σωματεία Ε.ΚΑ.Σ.Χ.